I kommunen ligger  landsbyerne  Bauland, Heidrege, Klevendeich, Moorrege og Oberglinde. Bauland og Klevendeich ligger i Haseldorfer Marsch.  Heidrege, Moorrege og Oberglinde ligger hovedsagelig på geesten og er i løbet af det 20. århundrede nærmest vokset sammen. Moorrege ligger ved vandløbet  Pinnau og grænser til byen Uetersen og kommunerne Appen, Heist, Haselau og Neuendeich. Hovedvejen B 431 og den historiske oksevej går gennem kommunen.